- 8 jucători de la Academia lui Hagi sunt în lotul lui Edi Iordănescu
- Gică Hagi, răspuns pentru contestatari
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Gică Hagi a răbufnit în direct şi a ţinut să le răspundă contestatarilor care susţin că Academia "Regelui" nu a produs jucători de clasă mondială.
Totuşi, Hagi are nu mai puţin de 8 jucători produşi de Academie la naţionala lui Edi Iordănescu: Cristi Manea, Alexandru Cicâldău, Răzvan Marin, Ianis Hagi, Denis Drăguş, Florinel Coman, Denis Alibec şi Florin Tănase.
Gică Hagi a răbufnit în direct: "N-am dat jucători la Real Madrid sau Barcelona. Să mă scuzaţi"
"Pot să zic un singur lucru. Nu vreau să vorbesc doar despre Coman, că s-au spus multe lucruri spuse despre mine, că am făcut jucători, nu am făcut. Mitriţă e cel mai bun, Ianis a fost cel mai bun din play-off, Cicâldău a fost cel mai bun la Craiova, Manea căpitan la CFR şi joacă titular. N-am făcut jucători, aşa se zice.
Am debutat în circuitul naţionalei 20 de jucători în 10 ani, care sunt pe piaţă şi pot fi mai mult sau mai puţin. Chiţu e aproape să fie golgheter, e jucător tot de la noi, Iancu a fost golgheter, au şi ei perioadele lor.
Am scos jucători buni şi pe unii chiar cei mai buni, au dovedit până la nivelul naţionalei că sunt valoroşi. Asta nu e muncă? Aaa, că vreau să dau jucători la cele mai mari cluburi… E de muncă, e de muncă. Eu am limite ale mele şi ale clubului, dar să vedem cum putem face.
Mazilu, Louis Munteanu, noi facem, dar noi nu scoatem jucători buni. Tănase a fost căpitan la FCSB. Îmi pare rău că această muncă se aruncă uşor, uşor. N-am dat jucători la Real Madrid sau Barcelona. Să mă scuzaţi, dar din România să ajungi acolo? Noi când avem 6-7 milioane cu un miliard cum să se ducă direct un jucător de aici acolo? Suntem departe", a spus Hagi, citat de orangesport.ro.
Reacţia lui Gică Hagi, înainte de amicalul de senzaţie Columbia – România
Gică Hagi a anunţat că va fi în tribunele stadionului din Madrid, la amicalul de senzaţie Columbia – România, de pe 26 martie, care va putea fi urmărit în direct pe Antena 1 şi în AntenaPLAY. "Regele" are amintiri extraordinare în faţa naţionalei din America de Sud.
În urmă cu 30 de ani, Gică Hagi înscria un gol fabulos în poarta Columbiei, la Campionatul Mondial. Liderul Generaţiei de Aur a reuşit o execuţie memorabilă, cu care l-a învins pe Oscar Cordoba. A fost unul dintre cele mai frumoase goluri din istoria naţionalei României.
"(Reporter: Poate vreun tricolor să mai dea un astfel de gol?) Sunt alte timpuri, alt meci. E meci în Spania. O să fie frumos, băieţii merită încă o dată felicitările noastre pentru că au reuşit să meargă la EURO şi acest lucru e foarte bun. Meciurile acestea trebuie tratate serios.
Sunt două meciuri de verificare, în care trebuie să fii serios, să le tratezi foarte bine şi bineînţeles să ai o evoluţie foarte bună pentru că sunt meciuri internaţionale", a spus Hagi.
Meciul Columbia – România, programat marţi, 26 martie 2024, se va vedea exclusiv pe Antena 1 şi în AntenaPLAY. Meciul se va disputa la Madrid, pe stadionul Cívitas Metropolitano. E de aşteptat ca românii din Spania să susţină frenetic naţionala.